|  |  |
| --- | --- |
|  | **Elektroninio dokumento nuorašas**  |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL 2018 M. KAUNO MIESTO SAVIVALDYBĖS PROJEKTŲ ATRANKOS IR FINANSAVIMO PROGRAMOS „INICIATYVOS KAUNUI“ SRIČIŲ IR PRIORITETŲ PATVIRTINIMO**  |
| 2017 m. spalio 17 d. Nr. T-696 |
| Kaunas |

Atsižvelgdama į Kauno miesto savivaldybės projektų atrankos ir finansavimo programos „Iniciatyvos Kaunui“, patvirtintos Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“, 6 punktą ir Kauno miesto savivaldybės 2017–2019 metų strateginį veiklos planą, patvirtintą Kauno miesto savivaldybės tarybos 2017 m. vasario 7 d. sprendimu Nr. T-12 „Dėl Kauno miesto savivaldybės 2017–2019 metų strateginio veiklos plano patvirtinimo“, Kauno miesto savivaldybės taryba n u s p r e n d ž i a:

1. Patvirtinti 2018 m. Kauno miesto savivaldybės projektų atrankos ir finansavimo programos „Iniciatyvos Kaunui“ sritis ir prioritetus:

1.1. bendrosios gyventojų kultūros ugdymo sritis:

1.1.1. profesionaliojo meno ir kultūros prieinamumo visuomenei didinimas;

1.1.2. etnografinių tradicijų tęstinumas ir daugiakultūrio dialogo stiprinimas;

1.1.3. valstybės atkūrimo šimtmečio paminėjimas;

1.1.4. kūrybiško laisvalaikio ir užimtumo skatinimas;

1.2. socialinių paslaugų plėtros sritis:

1.2.1. specialistų, dirbančių pagal Globėjų ir įtėvių mokymo ir konsultavimo programą, paslaugų ir (ar) jas papildančių paslaugų globėjams ar įtėviams plėtra;

1.2.2. bendruomeninio tipo socialinių paslaugų teikimo skatinimas;

1.3. fizinio aktyvumo ir sporto plėtojimo sritis:

1.3.1. vaikų ir jaunimo sporto meistriškumo skatinimas;

1.3.2. Kauno, kaip sporto miesto, įvaizdžio gerinimas;

1.3.3. aktyvaus laisvalaikio ir fizinio aktyvumo veiklų organizavimas;

1.4. jaunimo įgalinimo ir vaikų užimtumo sritis:

1.4.1. Kauno, kaip aktyvaus jaunimo miesto, įvaizdžio gerinimas;

1.4.2. vaikų ir moksleivių užimtumo organizavimas;

1.5. nevyriausybinių organizacijų stiprinimo sritis – nevyriausybinių organizacijų kompetencijų ugdymas;

1.6. paveldosaugos, investicijų ir turizmo paslaugų plėtojimo sritis:

1.6.1. kultūros paveldo objektų išsaugojimas;

1.6.2. miesto architektūrinio ir urbanistinio įvaizdžio gerinimas;

1.6.3. miesto investicinio patrauklumo didinimas, atvykstamojo ir vietinio turizmo skatinimas.

|  |  |  |
| --- | --- | --- |
| Savivaldybės meras |  | Visvaldas Matijošaitis |